钦定古今图书集成/理学汇编/学行典/第204卷 > 归钺
## 钦定古今图书集成/理学汇编/学行典/第204卷 > 归钺

按《常熟县志》：“归钺，字汝威，早丧母，父更娶太仓娘。太
仓娘既有子，钺失爱于父，父挞钺，太仓娘辄索大杖
与之，曰：‘徒手伤，乃力也。家贫，食不足赡，每突烟起，太
仓娘𬣡𬣡数越不置。父大怒，逐钺，于是乃母子饱食，
钺数困顿，匍匐市中。比归，父母又相与言曰：‘有子不
归家，在外作贼耳’。复杖之，几死者数矣。父卒，太仓娘’”
独与其子居，摈钺不见，因贩盐市中，时叩其弟，问母
饮食状，致甘旨焉。正德庚午，大饥，太仓娘亦自惭，遂
母子怡悦如初。钺每得食，先母弟而后己。诸与钺游
者，未见钺言其母若何，少饥饿，面黄体瘠，人呼为“菜
大人。”